ກຸ່ມເນໂຕ້ ບໍ່ໄດ້ດໍາເນີນການພຽງພໍ ໃນລີເບຍ
ຝຣັ່ງກ່າວວ່າ ກຸ່ມເນໂຕ້ບໍ່ໄດ້ດໍາເນີການພຽງພໍ ເພື່ອປົກປ້ອງພົນລະເຮືອນລີເບຍ.
ຝຣັ່ງໄດ້ຕໍາໜິຕິຕຽນກຸ່ມເນໂຕ້ວ່າບໍ່ໄດ້ດໍາເນີນການພຽງພໍ ເພື່ອປົກປ້ອງພວກພົນລະເຮືອນໃນລີເບຍນັ້ນ ທ່ານ Alain Juppe ລັດຖະມົນຕີການຕ່າງປະເທດຝຣັ່ງກ່າວຕໍ່ວິທະຍຸ ຝຣັ່ງວ່າ ກຸ່ມເນໂຕ້ຈະຕ້ອງຫລິ້ນບົດບາດຂອງຕົນຢ່າງເຕັມ ສ່ວນແລະດໍາເນີນການຫລາຍຂຶ້ນເພື່ອທໍາລາຍພວກອາວຸດ ຍຸດໂທປະກອນຂະໜາດໜັກຂອງທ່ານກາດດາຟີຜູ້ນໍາລີເບຍນັ້ນ ທ່ານ Juppe ກ່າວຕື່ມວ່າ ທ່ານຈະຍົກເລື້ອງນີ້ຂຶ້ນມາໃນ ລະຫວ່າງກອງປະຊຸມບັນດາລັດຖະມົນຕີການຕ່າງປະເທດ ຂອງສະຫະພາບຢູໂຣບທີ່ໄຂຂຶ້ນໃນວັນອັງຄານມື້ນີ້ ແລະ ກັບພວກລັດຖະມົນຕີຕ່າງປະເທດຂອງກຸ່ມເນໂຕ້ໃນທ້າຍ ສັບປະດານີ້ ພວກເຮືອບິນລົບຂອງກຸ່ມເນໂຕ້ໄດ້ເລີ້ມທໍາການໂຈມຕີທາງ ອາກາດໃນເດືອນແລ້ວນີ້ ຫລັງຈາກສະຫະປະຊາຊາດຮັບ ຜ່ານມະຕິສະບັບນຶ່ງອະນຸມັດໃຫ້ຈັດຕັ້ງເຂດຫ້າມການບິນຂຶ້ນເໜືອລີເບຍນັ້ນ ໃນຄວາມພະ ຍາຍາມເພື່ອປົກປ້ອງພວກພົນລະເຮືອນທີ່ຖືກໂຈມຕີໂດຍກໍາລັງຂອງກາດດາຟີ ເຖິງແມ່ນມີການໂຈມຕີທາງອາກາດນີ້ກໍຕາມ ແຕ່ການສູ້ລົບກັນຍັງດໍາເນີນສືບຕໍ່ມາ ຢູ່ໃນ 2 ແນວລົບລະຫວ່າງພວກກະບົດແລະກໍາລັງທີ່ນິຍົມທ່ານກາດດາຟີ ໃນວັນຈັນວານນີ້ ລັດຖະບານຊົ່ວຄາວຂອງພວກກະບົດໃນລີເບຍປະຕິເສດຕໍ່ແຜນການຢຸດຍິງ ທີ່ສະເໜີໂດຍສະຫະພາບອາຟຣິກາ ທີ່ເອີ້ນທາງເລືອກດັ່ງກ່າວວ່າ ມັນພົ້ນສະໄໝໄປແລ້ວ ເພາະວ່າມັນບໍ່ໄດ້ປະຕິບັດໄປຕາມຄໍາຮຽກຮ້ອງຂັ້ນພື້ນຖານຂອງພວກເຂົາເຈົ້າທີ່ຂໍໃຫ້ທ່ານ ກາດດາຟີພ້ອມທັງພວກລູກຊາຍຂອງທ່ານສະລະອໍານາດແລະອອກຈາກປະເທດໄປໂດຍ ທັນທີນັ້ນ ບັນດາເຈົ້າໜ້າທີ່ສະຫະພາບອາຟຣິກາກ່າວວ່າ ນອກຈາກໃຫ້ມີການຢຸດຍິງໂດຍທັນທີແລ້ວ ຂໍ້ສະເໜີດັ່ງກ່າວຍັງຮຽກຮ້ອງໃຫ້ມີການໂອ້ລົມສົນທະນາກັນລະຫວ່າງພວກກະບົດແລະລັດ ຖະບານ ການປົກປ້ອງພວກຊາວຕ່າງປະເທດໃນລີເບຍແລະໃຫ້ມີການຊ່ອຍເຫລືອດ້ານມະ ນຸດສະທໍາແກ່ພວກພົນລະເຮືອນນໍາ ພວກເຈົ້າໜ້າທີ່ເຫລົ່ານີ້ກ່າວວ່າ ແຜນການດັ່ງກ່າວນີ້ ໄດ້ຖືກຮັບເອົາໂດຍທ່ານກາດດາຟີແລ້ວ